আলেকজান্ডার গ্রাহাম বেল
আলেকজান্ডার গ্রাহাম বেল (৩রা মার্চ, ১৮৪৭ - ২রা আগস্ট, ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে "বোবাদের পিতা" তথা "দ্য ফাদার অফ দ্য ডিফ" নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।
মোবাইল টেলিফোনি
মোবাইল ফোন সমূহ যে কোনো সেল সাইট বেজ স্টেশন থেকে অণুতরঙ্গ এন্টেনার সাহায্যে বেতার তরঙ্গ আদানপ্রদান করে। এই সাইট সমূহ সাধারণত কোন টাওয়ার, উঁচু খুটি, বা ভবনের উপর বসানো থাকে। পরবর্তীতে তার যোগাযোগ ও সুইচিং সিস্টেমের সাথে সংযুক্ত হয়। ফোনের থাকে কম ক্ষমতাসম্পন্ন ট্রান্সিভার, যা নিকটবর্তী (সাধারণত ৮-১৩ কি.মি.) সেল সাইটে ভয়েস ও ডেটা স্থানান্তর করে। স্বাভাবিক পরিধির নেটওয়ার্ক মান ঠিক রাখতে কখনো কখনো রিপিটার ব্যবহার করা হয়ে থাকে। কম কভারেজের ক্ষেত্রে সেলুলার রিপিটার ব্যবহার করা হয়ে থাকে, যা দীর্ঘ পরিসরে উচ্চ-ক্ষমতাসম্পন্ন ডিশ অ্যান্টেনা অথবা ইয়াগি অ্যান্টেনা স্বাভাবিক পরিসরের (রেঞ্জ) বাইরে একটি সেল টাওয়ারের সাথে যোগাযোগ করার জন্য ব্যবহার করা হয়। এবং ছোট ছোট পরিসীমা বা রেঞ্জ বিশিষ্ট লোকাল অ্যান্টেনা যা কয়েক মিটারের মধ্যে যেকোনো সেলফোনের সঠিকভাবে কাজ করার জন্য ব্যবহৃত হয়।